Herostratos
Herostratos er en græsk desperado, der i 356 f.v.t. satte ild på Artemistemplet i Efesos, et af De Syv Underværker.
Under forhøret af Herostratos kom det frem, at han havde begået ugerningen for at blive berømt, og efeserne bestemte derfor, at hans navn aldrig måtte nævnes.
Påbuddet blev selvfølgelig ikke overholdt, og Herostratos huskes stadig i udtrykket "herostratisk berømmelse", dvs. en berømmelse, der ikke er for det gode. 